2024 m. vasario 7 d. Bendrojo Teismo sprendimas byloje J&B / EUIPO – Ergün (J&B BRO)
(Byla T-318/23)1
(Europos Sąjungos prekių ženklas – Protesto procedūra – Vaizdinio Europos Sąjungos prekių ženklo „J&B BRO“ paraiška – Ankstesni vaizdiniai Europos Sąjungos prekių ženklai „4BRO“ – Santykinis atsisakymo registruoti pagrindas – Galimybė supainioti – Žymenų panašumas – Reglamento (ES) 2017/1001 8 straipsnio 1 dalies b punktas)
Proceso kalba: vokiečių
Šalys
Ieškovė: J&B Ltd (Roud Taunas, D. Britanijos Mergelių Salos), atstovaujama advokatų C. Thomas ir B. Reiter
Atsakovė: Europos Sąjungos intelektinės nuosavybės tarnyba (EUIPO), atstovaujama S. Scardocchia ir A. Ringelhann
Kita procedūros EUIPO apeliacinėje taryboje šalis, įstojusi į bylą Bendrajame Teisme: Engin Ergün (Dortmundas, Vokietija)
Dalykas
SESV 263 straipsniu grindžiamu ieškiniu ieškovė prašo panaikinti 2023 m. balandžio 12 d. Europos Sąjungos intelektinės nuosavybės tarnybos (EUIPO) pirmosios apeliacinės tarybos sprendimą (byla R 2012/2022-1).
Rezoliucinė dalis
Atmesti ieškinį.
J&B Ltd ir Europos Sąjungos intelektinės nuosavybės tarnyba (EUIPO) padengia savo bylinėjimosi išlaidas.
____________
1 OL C 261, 2023 7 24.